Folketing
2007-05-15

Men det betyder jo så, at realiteten – det er det, som hr. Morten Helveg Petersen indrømmer her – er, at det er den militære indsats, det her handler om; at det er muligt, man stræber efter den civile genopbygning, håber på den, men der er ingen som helst sikkerhed for, at det er den, som bliver fokuspunktet. Det er rigtigt, at der er stor interesse omkring den danske samtænkningsstrategi, som jeg personligt synes er interessant og spændende, men som jo ikke har meget realitet i sig, medmindre specielt USA også går ind på den tænkning, og medmindre den aflejrer sig i hele den måde, NATO fører krig på. Derfor kan det jo ikke nytte noget, at man bare siger, at vi har vores egen tilgang, når realiteten jo er, at vi indgår i en stor international NATO-operation, som er tilknyttet en amerikansk operation, der kører på helt, helt andre præmisser. (Kort bemærkning).